# Bögöte

### A Wikipédiából, a szabad lexikonból.

Koordináták: é. sz. 47.08802° k. h. 17.04271°

Bögöte
Régió | Nyugat-Dunántúl
Megye | Vas
Kistérség | Sárvári
Rang | község
Terület | 20,73 km²
Népesség

- Összesen: 339 fő (2001)
- Népsűrűség: 16,35 fő/km²

Irányítószám | 9675
Körzethívószám | 95
Térkép é. sz. 47.08802° k. h. 17.04271° | település Mo. térképén

Bögöte község Vas megyében, a sárvári kistérségben.

## [szerkesztés] Fekvése

Vas, Veszprém és Zala megye hármashatárához közel, a 8-as számú főút mentén helyezkedik el.

## [szerkesztés] Története

Első okleveles említése 1387-ből származik. Ennél jóval régebbi lehet, mert neve a honfoglalókra jellemző török eredetű személynév.

1905-ben gróf Batthyány Ervin új szellemű, ún. reformiskolát hozott létre a faluban a parasztgyerekek számára. A helyi földbirtokos Horváth család, a vármegyei hatóságok, de főképpen a katolikus egyház hevesen támadták az iskolát, minden eszközzel igyekeztek megakadályozni megnyitását. Ady Endre a Budapesti Napló hasábjain több ízben írt az iskola védelmében, az iskolát ért egyházi támadások ellen. A Budapesti Napló 1905. október 27-i számában például így: "Bögöte - Bögötén pedig legyen rend. Kegyetlen rend. Ha a világ megtudja, hogy Bögötén magyar pópák forradalmat csinálnak az iskola ellen, nem heverjük ki ezt sohasem. Ha majd meglesz a magyar imperium. Ha majd meglesz a magyar hadsereg. Akkor is ujjal mutat reánk minden idegen kultúrember - Bögöte miatt." Ady Endre összes prózai műve 7. kötet 21. Jegyzetek a napról

A falu központját az 1990-es évek első felében rendezték.

## [szerkesztés] Nevezetességei

- Keresztelő Szent János római katolikus templom (1756, Felsőbükki Czompó János által építtetett, barokk stílusú templom)
- Horváth-kastély (1875, Bozzay Imre által épített eklektikus stílusú kastély)
- Batthyány Ervin gróf kúriája
- Batthyány Ervin emlékére állított szobor és emléktábla (mindkettő Gaál Tamás Munkácsy-díjas szobrász alkotása)
- Az I. világháború áldozatainak emlékműve
- gr. Batthyány Ervin Művelődési Ház

## [szerkesztés] A falu híres szülöttei

- Szilasy János

## [szerkesztés] A falu híres lakói

- Nadler Herbert
- gróf Batthyány Ervin

## [szerkesztés] Külső hivatkozások

- Bögöte Önkormányzatának honlapja
- Bögöte a Vendégvárón

## [szerkesztés] Irodalom

Bögöte. Falutörténet. Szerk.: Kuntár Lajos. Szombathely, 2000.

| Ez a településről szóló lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../b/%C3%B6/g/B%C3%B6g%C3%B6te.html"

Kategóriák: Csonkok (település) | Csonkok 2005 novemberéből | Vas megye települései

##### Views

- Szócikk
- Vitalap
- Aktuális változat

##### Keresés